O‘zbekistonda qaysi hudud aholisida eng ko‘p yengil avtomobillar mavjudligi ochiqlandi. Davlat statistika qo‘mitasi ma’lumotlariga ko‘ra, 2021 yilning 1 yanvar holatiga respublikada jismoniy shaxslarga tegishli jami yengil avtomobillar soni 2 767 126tani tashkil etmoqda. Ma’lum qilinishicha, har 100 nafar doimiy aholiga o‘rtacha 8ta yengil avtomobil to‘g‘ri kelmoqda. Hududlar kesimida jismoniy shaxslarga tegishli yengil avtomobillar soni quyidagicha ko‘rinish oldi: Toshkent shahri – 467 176ta;   Samarqand viloyati – 323 586ta;   Farg‘ona viloyati – 276 558ta;   Toshkent viloyati – 262 741ta;   Qashqadaryo viloyati – 223 733ta;   Andijon viloyati – 192 944ta;   Xorazm viloyati – 187 457ta;   Buxoro viloyati – 180 478ta;   Namangan viloyati – 180 367ta;   Surxondaryo viloyati – 150 574ta;   Qoraqalpog‘iston Respublikasi – 113 140ta;   Navoiy viloyati – 75 039ta;   Jizzax viloyati – 72 530ta;   Sirdaryo viloyati – 60 803ta.